CELEX: C2004/284/07
Language: el
Date: 2004-11-20 00:00:00
Title: Απόφαση του Δικαστηρίου (δεύτερο τμήμα), της 23ης Σεπτεμβρίου 2004, στην υπόθεση C-150/03 P: Chantal Hectors κατά Ευρωπαϊκού Κοινοβουλίου (Αίτηση αναιρέσεως — Υπάλληλοι — Έκτακτοι υπάλληλοι πολιτικών ομάδων του Ευρωπαϊκού Κοινοβουλίου — Πρόσληψη — Απόρριψη υποψηφιότητας — Αιτιολογία — Υποχρέωση ειδικής αιτιολογήσεως)

20.11.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 284/4
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (δεύτερο τμήμα)
   της 23ης Σεπτεμβρίου 2004
   στην υπόθεση C-150/03 P: Chantal Hectors κατά Ευρωπαϊκού Κοινοβουλίου (1)
   
   (Αίτηση αναιρέσεως - Υπάλληλοι - Έκτακτοι υπάλληλοι πολιτικών ομάδων του Ευρωπαϊκού Κοινοβουλίου - Πρόσληψη - Απόρριψη υποψηφιότητας - Αιτιολογία - Υποχρέωση ειδικής αιτιολογήσεως)
   (2004/C 284/07)
   Γλώσσα διαδικασίας: η γαλλική
   Στην υπόθεση C-150/03 P, με αντικείμενο αίτηση αναιρέσεως δυνάμει του άρθρου 56 του Οργανισμού του Δικαστηρίου, ασκηθείσα στις 31 Μαρτίου 2003, Chantal Hectors, κάτοικος Mont-sur-Rolle (Ελβετία), εκπροσωπούμενη από τους G. Vandersanden και L. Levi, δικηγόρους, όπου ο έτερος διάδικος ήταν το Ευρωπαϊκό Κοινοβούλιο, εκπροσωπούμενο από τους H. von Hertzen και J. F. de Wachter, το Δικαστήριο (δεύτερο τμήμα), συγκείμενο από τους C. W. A. Timmermans, πρόεδρο τμήματος, C. Gulmann, J.-P. Puissochet (εισηγητή), J. N. Cunha Rodrigues και N. Colneric, δικαστές, γενικός εισαγγελέας: D. Ruiz-Jarabo Colomer, γραμματέας: Mugica Azarmendi, κύρια υπάλληλος διοικήσεως, εξέδωσε, στις 23 Σεπτεμβρίου 2004, απόφαση με το ακόλουθο διατακτικό:
   
               1)
            
            
               Αναιρεί την απόφαση του Πρωτοδικείου των Ευρωπαϊκών Κοινοτήτων της 23ης Σεπτεμβρίου 2003, T-181/01, Hectors κατά Κοινοβουλίου.
            
         
               2)
            
            
               Ακυρώνει τις αποφάσεις της αρμόδιας για τη σύναψη συμβάσεων προσλήψεως αρχής περί διορισμού του Β. στη θέση υπαλλήλου διοικήσεως ολλανδικής γλώσσας της πολιτικής ομάδας του Eυρωπαϊκού Λαϊκού Κόμματος (Χριστιανοδημοκράτες) και των Ευρωπαίων Δημοκρατών του Ευρωπαϊκού Κοινοβουλίου και περί απορρίψεως της υποψηφιότητας της C. Hectors για τη θέση αυτή, καθώς και την απόφαση περί απορρίψεως της ενστάσεώς της.
            
         
               3)
            
            
               Απορρίπτει κατά τα λοιπά την αίτηση αναιρέσεως.
            
         
               4)
            
            
               Καταδικάζει το Ευρωπαϊκό Κοινοβούλιο στα δικαστικά έξοδα της κατ' αναίρεση διαδικασίας, καθώς και στα δικαστικά του έξοδα και στο ήμισυ των εξόδων στα οποία υποβλήθηκε η Hectors κατά την ενώπιον του Πρωτοδικείου διαδικασία.
            
         
      (1)  ΕΕ C 112 της 10.5.2003.